Math Campile järgnenud orientatsiooninädalal oli üritusi päris tihedalt, iga päeva sai hommikust õhtuni ära täita, mõne ka kahekordselt, nii et tutvusin paljude inimestega. Teiste  erialade tudengite põhiline mass saabus alles orientatsiooni ajal, nii et majandustudengid, kes juba kolm nädalat kohal olid, said vanasid kalasid mängida. Iga päev oli mingi tasuta toiduga üritus, lisaks organisatsioonide tutvustused, kesklinna kõrtsides käigud, filmivaatamine, matk jne. See tasuta toit, mis üritustel enamasti on, pole muidugi eriti tervislik, aga sobib  kraadiõppuri toidupüramiidi hästi. Math Campi jooksul sain nende majandusinimeste nimed, kes seal olid, ka selgeks. Enamik uutest majandusdoktorandidest olid otsustanud Math Campis osaleda.